Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: szóló 2000. évi XLIII. törvény (a továbbiakban: Hgtv.),
Paragraph Index: 915

szóló 2000. évi XLIII. törvény (a továbbiakban: Hgtv.), amely a Kötv. számos rendelkezését — így az indítványban meghivatkozott előírást is — hatályon kívül helyezte, illetve módosította. A Kötv. hatályos szövege — az 1. § (2) bekezdése és a 3. § f) pontja alapján — kizárólag a kötelező kéményseprőipari közszolgáltatásra vonatkozik. Az Alkotmánybíróság a megváltozott jogi helyzetre tekintettel — az Alkotmánybíróságról szóló 1989. évi XXXII. törvény (a továbbiakban: Abtv.) 20. §-a alapján — határidő tűzésével, jogvesztés kikötésével hívta fel a kezdeményezőt, hogy nyilatkozzon indítványa fenntartására vonatkozóan. A kezdeményezés előterjesztője az indítványt fenntartotta és hivatkozott a Hgtv. 23. §-ának előírására, amely szerint „a Fővárosi Közgyűlés rendeletalkotási jogköre … változatlanul kiterjed az elvégzett szolgáltatás alapján az ingatlantulajdonost terhelő díjfizetési kötelezettség, az alkalmazható díj legmagasabb mértéke, megfizetésének rendje, az esetleges kedvezmények eseteinek, vagy a szolgáltatás ingyenességének meghatározására”. II. Az Alkotmánybíróság a rendelkező részben foglalt döntését a következő jogszabályi előírásokra alapozta: Az Alkotmány 44/A. § (2) bekezdése szerint a helyi önkormányzat feladatkörében rendeletet alkothat, amely nem lehet ellentétes a magasabb szintű jogszabállyal. Az Ötv. 16. § (1) bekezdése pedig előírja, hogy a képviselőtestület a törvény által nem szabályozott helyi társadalmi viszonyok rendezésére, továbbá a törvény felhatalmazása alapján, annak végrehajtására önkormányzati rendeletet alkot. Az Ötv. 8. § (1) bekezdése értelmében a települési önkormányzat feladata a helyi közszolgáltatások körében a köztisztaság és a településtisztaság biztosítása. Az Ötv. 63/A. § e) pontjában foglaltaknak megfelelően — a fővárosi és kerületi önkormányzatok közötti feladata és hatáskörmegosztás keretében — a fővárosi önkormányzat „gondoskodik a hulladékártalmatlanítás önkormányzati feladatainak ellátásáról, biztosítja a településtisztaságot, gondoskodik a települési kommunális szilárd és folyékony hulladék gyűjtéséről, elhelyezéséről, ártalmatlanításáról és hasznosításáról, kijelöli az elhelyezéshez szükséges lerakóhely területét”. Az Ötv. 65/A. § (2) bekezdése megállapítja: „A közgyűlés feladatkörében alkotott rendelete végrehajtása érdekében felhatalmazást adhat kerületi képviselő-testületnek rendeletalkotásra. Az e tárgykörben alkotott kerületi rendelet nem terjeszkedhet túl a fővárosi közgyűlés rendeletében foglalt felhatalmazáson. A kerületi képviselő-testület rendelete nem lehet ellentétes a közgyűlés rendeletével.” A Hgtv. 23. §-a jogalkotási felhatalmazást tartalmaz. „A települési önkormányzat képviselő-testülete önkormányzati rendeletben állapítja meg:

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes